Potrivit unui ordin comun al Ministerului Finanțelor și cel al Muncii, valoarea lunară a tichetelor de creșă va crește începând cu luna aprilie a acestui an. Mai exact, față de valoarea actuală de 620 de lei, va avea loc o indexare cu 20 lei lunar, ajungând astfel la 640 de lei. Valoarea tichetelor de creșă se cumulează cu alocația de stat pentru copii și cu stimulentul de inserție care se acordă la reluarea activității, de acest sprijin beneficiind atât angajații din sistemul privat cât și cei din cel de stat. Este important de precizat faptul că aceste tichete pot fi folosite numai pentru achitarea taxelor la creșa unde este înscris copilul. De asemenea, acestea se acordă doar angajaților care nu beneficiază de concediul și de indemnizația acordate pentru creșterea copilului în vârstă de până la 2 ani, respectiv de până la 3 ani în cazul copilului cu handicap.